BBL เทขายบิ๊กล็อตหุ้น IRPC ที่ 4.06 บ. ฉุดหุ้นร่วงเกือบ 3%
IRPC ร่วงแรง ณ เวลา 10.31 น. ราคาอยู่ที่ 4.16 บ. ลบ 0.12 บ. หรือ 2.80% สูงสุดที่ 4.22 บ. ต่ำสุดที่ 4.08 บ. มูลค่าซื้อขายที่ 2.62 พันลบ. หลัง BBL ขายหุ้น IRPC ยกบิ๊กล็อตจำนวนกว่า 480 ล้านหุ้นที่ราคา 4.06 บ. ซึ่งเป็นราคาที่ต่ำกว่ากระดาน 
18 มิ.ย. 2558

ผู้สื่อข่าวรายงานว่า ราคาหุ้นธนาคารกรุงเทพ จำกัด (มหาชน) หรือ BBL ณ เวลา 10.31น. ราคาอยู่ที่ 179.50 บาท ลบ 0.50 บาท หรือ 0.28% สูงสุดที่ 180.50 บาท ต่ำสุดที่ 179 บาท มูลค่าซื้อขายที่ 135.96 ล้านบาท
ขณะที่ราคาหุ้นบริษัท ไออาร์พีซี จำกัด (มหาชน) หรือ IRPC ราคาอยู่ที่ 4.16 บาท ลบ 0.12 บาท หรือ 2.80% สูงสุดที่ 4.22 บาท ต่ำสุดที่ 4.08 บาท มูลค่าซื้อขายที่ 2.62 พันล้านบาท ขณะที่ดัชนีตลาดหุ้นไทยโดยรวมบวก 0.17%
บล.บัวหลวง ระบุในบทวิเคราะห์ (18 มิ.ย.) ว่า BBL แจ้งขายหุ้น IRPC ยกบิ๊กล็อต 480 ล้านหุ้น ที่ราคา 4.06 บาท ทั้งนี้คาดว่า BBL จะบันทึกกำไรจากการขายหุ้น ราว 1,000 ล้านบาทในไตรมาส 2/58
อนึ่งจากข้อมูลผู้ถือหุ้น IRPC จากตลาดหลักทรัพย์ ฯ ปิดสมุดทะเบียนวันที่ 26/02/2558 พบว่า BBL ถือหุ้น IRPC รวม 504,906,708 หรือ 2.47%
 